Suchinthana/ta-wikipedia huggingface dataset:
தமோ மக்களவைத் தொகுதி

தமோ மக்களவைத் தொகுதி (Damoh Lok Sabha constituency) என்பது மத்திய இந்திய மாநிலமான மத்தியப் பிரதேசத்தில் 29 மக்களவைத் தொகுதிகளில்  ஒன்றாகும். இந்தத் தொகுதி 1962இல் உருவாக்கப்பட்டது. இது தமோ மாவட்டம் முழுவதையும், சாகர் மற்றும் சத்தர்பூர் மாவட்டங்களின் சில பகுதிகளையும் உள்ளடக்கியது.

சட்டமன்றப் பிரிவுகள் 
தற்போது, தமோ மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024

தமோ மாவட்டம்
மத்தியப் பிரதேச மக்களவைத் தொகுதிகள்
இராகுல் சிங் லோதி

இராகுல் சிங் லோதி (Rahul Lodhi) என்பவர் பாரதிய ஜனதா கட்சி சேர்ந்த ஓர் இந்திய அரசியல்வாதியும் இந்திய மக்களவை உறுப்பினரும் ஆவார். மேலும் மத்தியப் பிரதேசச் சட்டமன்றத்தில் தமோ சட்டமன்றத் தொகுதியின் சட்டமன்ற உறுப்பினராக இருந்துள்ளார். இவர் இந்திய தேசிய காங்கிரசின் சார்பில் பதவியிலிருந்தார்.. 2018 மத்தியப் பிரதேசச் சட்டமன்றத் தேர்தலில் பாரதிய ஜனதா கட்சி ஜெயந்த் மலையாவினை 798 வாக்குகள் வித்தியாசத்தில் தோற்கடித்தார். லோதி 2020 அக்டோபரில் பாஜகவில் சேர்ந்தார். இவருக்கு 2021 இடைத்தேர்தலில் போட்டியிட வாய்ப்பு வழங்கப்பட்டது. இங்கு இவர் காங்கிரசின் அஜய் குமார் தாண்டனிடம் 17,097 வாக்குகள் வித்தியாசத்தில் தோல்வியடைந்தார். பின்னர் 2024ஆம் ஆண்டில் நடைபெற்ற இந்தியப் பொதுத் தேர்தலில் தமோ மக்களவைத் தொகுதியில் பாஜக சார்பில் போட்டியிட்டு வெற்றிபெற்று இந்திய நாடாளுமன்ற உறுப்பினராப் பதவியேற்றார்.

மேலும் காண்க 

 தார்வர் லோதி

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
கோகர்வெர்ப் எலி

கோகர்வெர்ப் எலி (Hoogerwerf 's rat-ரேட்டசு கோகர்வெர்ப்பி) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது விலங்கியல் நிபுணர் ஆண்ட்ரிசு கோகர்வெர்ப்பின் பெயரால் அழைக்கப்படுகிறது. மேலும் இது இந்தோனேசியா மேற்கு சுமத்ரா பகுதியில் மட்டுமே காணப்படுகிறது. இங்கு மவுண்ட் லியூசர் உட்பட, 2000 மீட்டருக்கு மேல் உள்ளப் பகுதிகளில் மட்டுமே காணப்படுகிறது. மரபணு பகுப்பாய்வின் முடிவுகள் இதன் நெருங்கிய உறவினர் ரேட்டசு கொரிஞ்சி எனத் தெரிவிக்கின்றது. மற்றொரு சுமத்ரா மலை எலியிலிருந்து இது சுமார் 14 லட்சம் ஆண்டுகளுக்கு முன்பு பிரிந்ததாகவும் தெரிவிக்கின்றது.

மேற்கோள்கள் 

 Baillie, J. 1996. Rattus hoogerwerfi. 2006 IUCN Red List of Threatened Species. Downloaded on 19 July 2007.
 Musser, G.G.; Carleton, M.D. (2005). "Superfamily Muroidea". In Wilson, D.E.; Reeder, D.M (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. pp. 894–1531. ISBN 978-0-8018-8221-0. OCLC 62265494.
  

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
எலிகள்
இந்தோனேசிய விலங்குகள்
மலுக்குச் சுருள்வால் எலி

மலுக்குச் சுருள்வால் எலி (Molaccan prehensile-tailed rat -ரேட்டசு மொரோடெய்லென்சிசு) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது இந்தோனேசியாவில் பட்ஜான் தீவுகள், மொராதாய், பேகான் தீவுகள் உட்பட வடக்கு மலுக்கு தீவில் காணப்படும். இரவாடுதல் வகையினைச் சார்ந்த இந்த எலி பகுதி மரவாழ் எலியாக உள்ளது.

வாழிடம்
மலுக்கு எலியின் முதன்மை வாழிடமாக முதன்மை மற்றும் இரண்டாம் நிலை காடுகள் மற்றும் கடல் மட்டத்திலிருந்து 1000 மீட்டர் உயரம் வரை உள்ள மனித குடியிருப்புகளும் ஆகும்.

மேற்கோள்கள் 

எலிகள்
இந்தோனேசிய விலங்குகள்
குளோரோயெத்திலீன் ஆக்சைடு

குளோரோயெத்திலீன் ஆக்சைடு (Chloroethylene oxide) என்பது C2H3ClO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். வினைல் குளோரைடின் எப்பாக்சைடாக இச்சேர்மம் கருதப்படுகிறது. குளோரோயெத்திலீன் ஆக்சைடு சேர்மம் அரிதாகவே கவனிக்கப்படுகிறது, ஆனால் இது வினைல் குளோரைடின் வளர்சிதை மாற்ற வேதிப்பொருளாகப் பரவலாக முன்மொழியப்படுகிறது. சைட்டோக்ரோம்-பி450 என்ற நொதியின் செயல்பாட்டின் மூலம் இது  உருவாக்கப்படுகிறது. டிஎன்ஏ அல்கைலேற்றத்தை ஏற்படுத்துவதால் இது குறிப்பிடத்தக்கதாகவும் உள்ளது.  குளோரோ அசெட்டால்டிகைடு மாற்றியமாக மாற்றமடைந்து  அடினோசின் எச்சங்களை 1, என்6-எத்தனோடியாக்சியடினோசினாக மாற்றுவதன் மூலம் மாற்றியமைக்கிறது.

மேற்கோள்கள்

கரிமகுளோரைடுகள்
எப்பாக்சைடுகள்
தானா மேரா மக்களவைத் தொகுதி

தானா மேரா மக்களவைத் தொகுதி (மலாய்: Kawasan Persekutuan Ketereh; ஆங்கிலம்: Ketereh Federal Constituency; சீனம்: 格底里国会议席) என்பது மலேசியா, கிளாந்தான், தானா மேரா மாவட்டத்தில் அமைந்துள்ள ஒரு மக்களவைத் தொகுதி (P027) ஆகும்.

தானா மேரா மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து தானா மேரா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

தானா மேரா மாவட்டம்

தானா மேரா மாவட்டம் கிளாந்தான் மாநிலத்தின் வட கிழக்குப் பகுதியில் அமைந்துள்ள ஒரு மாவட்டம். தானா மேரா நகர்ப்புறப் பகுதி கிளாந்தான் ஆற்றின் வழியாக அமைந்துள்ளது.

இந்த மாவட்டத்தின் வடக்கில் பாசீர் மாஸ் மாவட்டம்; கிழக்கில் மாச்சாங் மாவட்டம்; தென் கிழக்கில் கோலா கிராய் மாவட்டம்; தென் மேற்கில் ஜெலி மாவட்டம்; ஆகிய மாவட்டங்கள் உள்ளன. தாய்லாந்து நாடு மேற்கில் உள்ளது.

சேது ரக்தமரிதிகா சிற்றரசு

சேது ரக்தமரிதிகா எனும் ஒரு சிற்றரசு முன்னர் காலத்தில் தானா மேரா மாவட்டத்தில் இருந்தது. அந்த அரசு சீனா, சாம்பா, பூனான், ஜாவா, சுமத்திரா, மியன்மார், தென்னிந்தியா போன்ற நாடுகளுடன் வணிகம் செய்த அரசு ஆகும்.

சேது ரக்தமரிதிகா சிற்றரசிற்குச் சிவந்த மண் சிற்றரசு (Red Earth Kingdom) என்று மற்றொரு பெயரும் உள்ளது. அதனால் அந்தச் சிற்றரசை மலாய் மொழியில் தானா மேரா (Tanah Merah) என்று அழைத்தார்கள். கிளாந்தான் தானா மேரா மாவட்டத்திற்கு சேது ரக்தமரிதிகா சிற்றரசில் இருந்து தான் பெயர் வைக்கப்பட்டது.

தானா மேரா மக்களவைத் தொகுதி

தானா மேரா மக்களவைத் தேர்தல் முடிவுகள் 2022

தானா மேரா வேட்பாளர் விவரங்கள்

மேற்கோள்கள்

மேலும் காண்க 
 தானா மேரா
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
ஜே. எஸ். ராஜ்குமார்

ஜே. எஸ். ராஜ்குமார் (JS Rajkumar) லைஃப்லைன் குழும மருத்துவமனைகளின் நிறுவனராவார். இவர் இந்தியாவின் சென்னை முதல் தண்டு செல்கள் பிரிவை அமைத்தவர் என்று அறியப்படுகிறது. சென்னை மருத்துவக் கல்லூரியில் இளநிலை மருத்துவம் மற்றும் அறுவையியல் பட்டமும், முதுகலைப் பட்டமும் பெற்றார். பின்னர், இங்கிலாந்தில் மூத்த அறுவை சிகிச்சை நிபுணர்களின் கீழ் மேம்பட்ட பொது அறுவை சிகிச்சை மற்றும் கல்லீரல் மற்றும் கணைய அறுவை சிகிச்சை ஆகியவற்றில் பயிற்சி பெற்றார். மேலும் இவர் ஒரு கவிஞராகவும் அறியப்படுகிறார். இவரது கவிதைகள் மற்றும் சிறுகதைகளின் தொகுப்பு ஸ்கால்பெல் ஸ்கிரிபில்ஸ் என்ற தலைப்பில் ஒரு புத்தகமாக வெளியிடப்பட்டுள்ளது.

பணிகள் 
கூகுள் கண்ணாடியைப் பயன்படுத்தி இணையம் மூலம் அறுவை சிகிச்சை செய்த முதல் இந்திய அறுவை சிகிச்சை நிபுணர் ராஜ்குமார் ஆவார். 45 வயது முதியவருக்கு மேல் இரைப்பை குடல் இலேப்பிராச்கோபி அறுவை சிகிச்சை செய்யப்பட்டது. 500 மீட்டர் தொலைவில் உள்ள அறுவை சிகிச்சை மையத்திற்கு வெளியே அமர்ந்திருந்த மருத்துவர்கள், அறுவை சிகிச்சை நிபுணர்கள், மருத்துவ மாணவர்கள் மற்றும் பத்திரிகையாளர்களுக்கு முழு செயல்முறையும் நேரடியாக ஒளிபரப்பப்பட்டது. இந்த செயல்முறை வெளிநாடுகளில் அடிக்கடி பயன்படுத்தப்பட்டாலும், இந்தியாவில் முதல் முறையாக 2013 இல்தான் நிகழ்த்தப்பட்டது.

கொல்கத்தா-சென்னை விமானத்தில் பயணம் செய்த 46 வயதான அறுவை சிகிச்சை நிபுணரின் உயிரைக் காப்பாற்ற ராஜ்குமார், ஒரு சில மருத்துவர்களுடன் இணைந்து உதவினார். அறுவைசிகிச்சை நிபுணர் மயக்கமடைந்து, நாடித் துடிப்பை இழந்து நின்றபோது , இதயசுவாசமூட்டல் (சிபிஆர்) நுட்பத்தைப் பயன்படுத்தி அவரைக் காப்பாற்றினார். சென்னை லைஃப்லைன் மருத்துவமனையில் உள்ள தனது மருத்துவர்கள் குழுவின் உதவியுடன் 55 வயது முதியவரின் வயிற்றில் இருந்து ஆறு கிலோ கட்டியை இவர் அகற்றினார்.

விருது 
இராஜ்குமாருக்கு இந்தியாவின் முன்னாள் குடியரசுத்தலைவர் அப்துல் கலாமிடமிருந்து வைத்ய ரத்னா விருது வழங்கப்பட்டது. 
இராஜ்குமார் 2011-12 ஆண்டிற்கான இந்திய அறுவை சிகிச்சை நிபுணர்கள் சங்கத்தின், தமிழ்நாடு & பி அத்தியாயத்தின் தலைவராக இருந்துள்ளார்.

மேற்கோள்கள் 

வாழும் நபர்கள்
இந்திய ரிசர்வ் வங்கி நாணய அருங்காட்சியகம்

இந்திய ரிசர்வ் வங்கி நாணய அருங்காட்சியகம் (RBI Monetary Museum) அல்லது இந்திய ரிசர்வ் வங்கி பண அருங்காட்சியகமானது மும்பையின் கோட்டையில் உள்ள ஓர் அருங்காட்சிகமாகும். இது இந்தியாவின் பணத்தின் பரிணாம வளர்ச்சியை காட்சிப்படுத்துவதை உள்ளடக்கியது. ஆரம்பகால பண்டமாற்று முறை மற்றும் காகிதப் பணம், நாணயங்கள், பங்குச் சந்தை மற்றும் நவீன மின்னணு பரிவர்த்தனைகள் வரை காட்சிப்படுத்துகிறது.

வரலாறு 
ரிசர்வ் வங்கி நாணய அருங்காட்சியகம் அருங்காட்சியகம் 2004ஆம் ஆண்டில் இந்தியாவின் மத்திய வங்கியான இந்திய ரிசர்வ் வங்கி கல்வி திட்டத்தின் கீழ் நிறுவப்பட்டது. மேலும் இதனை அப்போதைய இந்தியக் குடியரசுத் தலைவர் ஆ. ஆ. ஜெ. அப்துல் கலாம் திறந்து வைத்தார். பொருளாதார வரலாறு மற்றும் நாணயவியல் ஆகியவற்றிற்காக அர்ப்பணிக்கப்பட்ட நாட்டின் முதல் அருங்காட்சியகம் இதுவாகும்.

இந்த அருங்காட்சியகம் ஆறு பிரிவுகளாகப் பிரிக்கப்பட்டுள்ளது. இதன் சேகரிப்பில், கிமு 6ஆம் நூற்றாண்டைச் சேர்ந்த நாணயங்கள் மற்றும் சிந்து சமவெளி, குசாணாப் பேரரசு, குப்தர் காலம் மற்றும் பிரித்தானிய இந்தியப் பேரரசின் பண்டைய காகிதப் பணம் ஆகியவை அடங்கிய சுமார் 1,500 பொருள்கள் உள்ளன. அருங்காட்சியக அனுமதி முற்றிலும் இலவசமாக வழங்கப்படுகிறது.

மேற்கோள்கள்

வெளி இணைப்புகள் 

 
 இந்திய அருங்காட்சியகங்கள்-ரிசர்வ் வங்கி நாணய அருங்காட்சியகம் 

இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
மும்பை மாவட்டம்
மும்பையிலுள்ள அருங்காட்சியகங்கள்
மலேசிய வெளியுறவு அமைச்சர்

மலேசிய வெளியுறவு அமைச்சர் (ஆங்கிலம்: Minister of Foreign Affairs of Malaysia; மலாய்: Menteri Luar Negeri Malaysia) என்பவர் மலேசிய அரசாங்கத்தின் வெளியுறவு அமைச்சின் தலைமைப் பொறுப்பில் உள்ள அமைச்சர் ஆவார். 

மலேசியாவின் வெளிநாட்டுக் கொள்கை (Foreign Affairs); மலேசியர்களின் புலம்பெயர்வு (Malaysian Diaspora); மலேசியாவில் உள்ள வெளிநாட்டினர் (Foreigners in Malaysia); பண்ணுறவாண்மை (Diplomacy) ஆகிய விவகாரங்களைக் கவனிக்கும் முக்கியப் பொறுப்புகளை நிர்வகிக்கும் பதவியில் உள்ளார்.

பொது

மலேசியாவின் வெளியுறவு அமைச்சின் தலைமை அமைச்சகம், விசுமா புத்ரா (Wisma Putra) என்று அழைக்கப்படுகிறது. ஆயினும், விசுமா புத்ரா என்பது புத்ராஜெயாவில் உள்ள மலேசியாவின் வெளியுறவு அமைச்சின் தலைமையகக் கட்டடத்தின் பெயர் ஆகும். 

மலேசியா, 1960-ஆம் ஆண்டுகளில், இலண்டன், நியூயார்க் மாநகரங்களில் தூதரகங்களைக் கொண்டிருந்தது. மற்றும் வாஷிங்டன், கான்பெரா, புது டெல்லி, ஜகார்த்தா, பாங்காக் ஆகிய மாநகரங்களில் அதற்குத் தூதரக அலுவலகங்கள் இருந்தன. 

1963-ஆம் ஆண்டில், வெளிநாடுகளில் மலேசியாவிற்கு 14 தூதரகங்கள் இருந்தன. அதே வேளையில் மலேசியாவில் இருபத்தைந்து வெளிநாடுகள் தம் தூதரகங்களைக் கொண்டு இருந்தன. 1965-ஆம் ஆண்டில், மலேசியாவின் தூதர்வழித் தொடர்புகள் பெரிய மறுசீரமைப்பைப் பெற்றன. 1966-இல், மலேசிய வெளி உறவுகள் அமைச்சு (Ministry of External Affairs) என்பது மலேசிய வெளியுறவு அமைச்சு (Ministry of Foreign Affairs)  என பெயர் மாற்றம் செய்யப்பட்டது.

அமைச்சர்களின் பட்டியல்

வெளியுறவு அமைச்சர்கள்
வெளியுறவு அமைச்சர்களாகப் பின்வரும் நபர்கள் பணியாற்றி உள்ளனர்.

அரசியல் கட்சிகள்:

வெளியுறவுத் துறை 
வெளியுறவுத் துறை அமைச்சர்களாகப் பின்வரும் நபர்கள் பணியாற்றி உள்ளனர்.

அரசியல் கட்சிகள்:

மேலும் காண்க
 மலேசிய வெளியுறவு அமைச்சு

மேற்கோள்கள்

வெளி இணைப்புகள்

மலேசிய அமைச்சர்கள்
கலா கோடா

கலா கோடா (Kala Ghoda) என்பது இந்தியாவின் மும்பையின் சுற்றுப்புறத்தில் அமைந்துள்ள ஒரு பிறை வடிவ கலை நகரமாகும். அருங்காட்சியகங்கள், கலைக்கூடங்கள் மற்றும் சத்ரபதி சிவாஜி மகாராஜ் வாஸ்து சங்கராலயம், ஜஹாங்கீர் கலைக்கூடம், தேசிய நவீன கலைக்கூடம் மற்றும் கலை அறக்கட்டளை-தற்கால இந்திய கலை நிறுவனம் போன்ற கல்வி நிறுவனங்கள் உட்பட நகரின் பல பாரம்பரிய கட்டிடங்கள் இங்கு உள்ளன.

இப்பகுதி ஆண்டுதோறும் பிப்ரவரியில் கலைக் கூட கலை விழாவை நடத்துகிறது. கிழக்கே மும்பை துறைமுகத்தின் கப்பல்துறை, தெற்கே மும்பை ரீகல் சினிமா, வடக்கே உதாத்மா சௌக் மற்றும் புளோரா நீரூற்று மற்றும் மேற்கில் ஓவல் மைதானம் ஆகியவற்றுக்கு இடையே இந்தப் பகுதி அமைந்துள்ளது. மும்பை பங்குச் சந்தை இதன் வடகிழக்கில் உள்ளது.

வரலாறு 
காலா கோடா என்ற பெயர் யூதத் தொழிலதிபரும் பரோபகாரருமான ஆல்பர்ட் அப்துல்லா டேவிட் சாசூன் என்பவரால் கட்டப்பட்ட குதிரையின் மீது அமர்ந்துள்ள அப்போதைய வேல்ஸ் இளவரசர் ஏழாம் எட்வர்ட்டின் கருங்கல் சிலையைக் குறிக்கிறது. இருப்பினும் பின்னர் இந்த சிலை அகற்றப்பட்டது. 1965 இல் பைகுல்லா உயிரியல் பூங்காவிற்குள் வைக்கப்பட்டது. இந்தியாவின் நுழைவாயிலில் உள்ள எட்வர்ட் மன்னர் மற்றும் சிவாஜியின் ஒரு குதிரையின் சிலை நள்ளிரவுக்குப் பிறகு உயிர் பெற்று தெருக்களில் சண்டையிட்டதாக ஒரு உள்ளூர் புராணக்கதை கூறுகிறது.  2017 ஆம் ஆண்டில், 'கலா கோடா' போன்ற தோற்றமுடைய குதிரையின் புதிய சிலை கலா கோடா சங்கத்தால் அமைக்கப்பட்டது. ‘கலா கோடாவின் நம்பிக்கை’ என்று பெயரிடப்பட்ட இந்த சிலை கட்டிடக் கலைஞர் அல்பாஸ் மில்லரால் வடிவமைக்கப்பட்டது. ஸ்ரீஹரி போஸ்லேவால் செதுக்கப்பட்டது.

மேற்கோள்கள்

வெளி இணைப்புகள் 

மும்பையின் சுற்றுப் பகுதிகள்
Coordinates on Wikidata
சுமித் மாத்தூர்

சுமித் மாத்தூர் (பிறப்பு: நவம்பர் 26,1981) இராசத்தான் மாநிலத்தை பிரதிநிதித்துவப்படுத்தும் இந்திய முதல் தர கிரிக்கெட் வீரர் ஆவார். அவர் நவம்பர் 9,2002 அன்று ரஞ்சி வெற்றிக் கிண்ணத்திற்காக இராசத்தான் அணிக்காக தனது முதல் தர அறிமுகத்தைப் பெற்றார்.

மேற்கோள்கள் 

இந்தியத் துடுப்பாட்டக்காரர்கள்
வாழும் நபர்கள்
1981 பிறப்புகள்
நவீன்-உல்-அக்

நவீன்-உல்-ஹக் மூரிட் (Naveen-ul-Haq Murid, பிறப்பு: 23 செப்டெம்பர் 1999) ஆப்கானியத் துடுப்பாட்ட வீரர் ஆவார். இவர் 2016 செப்டெம்பர் முதல் ஆப்கானித்தான் துடுப்பாட்ட அணியில் விளையாடி வருகிறார்.

பன்னாட்டுத் துடுப்பாட்டம்
நவீன் தனது முதலாவது ஒருநாள் பன்னாட்டுத் துடுப்பாட்டத்தை வங்காளதேசத்திற்கு எதிராக 2016 செப்டம்பர் 25 இல் விளையாடினார். 2019 ஆகத்தில், ஆப்கானித்தானின் பன்னாட்டு இருபது20 அணியில் 2019–20 வங்காளதேசத்தில் நடைபெற்ற மூன்று-நாடுகள் தொடரில் விளையாட்ச் சேர்க்கப்பட்டார். தனது முதலாவது இ20ப போட்டியை வங்காளதேசத்திற்கு எதிராக 2019 செப்டெம்பர் 21 அன்று விளையாடினார். 2021 செப்டம்பரில், 2021 ஐசிசி இருபது20 உலகக்கிண்ணச் சுற்றில் ஆப்கானித்தான் அணியில் சேர்க்கப்பட்டார்.. மே 2024 இல், 2024 இருபது20 உலகக்கிண்ணச் சுற்றில் விளையாடுவதற்காக ஆப்கானிய அணியில் சேர்க்கப்பட்டார்.

ஒரு-நாள் போட்டிகளில் இருந்து ஓய்வு
2023 உலகக்கிண்னப் போட்டிகளிக்குப் பிறகு நாவீன் பன்னாட்டு ஒருநாள் போட்டிகளில் இருந்து பெறுவதாக அறிவித்தார்.

மேற்கோள்கள்

வெளி இணைப்புகள்
 

1999 பிறப்புகள்
வாழும் நபர்கள்
ஆப்கானித்தான் துடுப்பாட்டக்காரர்கள்
லிசெஸ்ட்சையர் துடுப்பாட்டக்காரர்கள்
மான்சு மலை பிரம்மாண்ட நினைவுச்சின்னம்

மான்சு மலை பிரம்மாண்ட நினைவுச்சின்னம் (Mansu Hill Grand Monument, ) என்பது வட கொரியா, பியொங்யாங்கில் உள்ள நினைவுச்சின்னங்களின் வளாகமாகும். கொரிய மக்களின், குறிப்பாக கொரியத் தலைவர்களின் புரட்சிகரப் போராட்டத்தின் வரலாற்றை நினைவுகூரும் வகையில் மொத்தம் 229 உருவங்கள் உள்ளன. நினைவுச்சின்னத்தின் மையப் பகுதியில் வெங்கலத்தில் 22 மீட்டர் (72 அடி) உயரத்தில் கிம் இல் சுங்குக்கும்,  கிம் ஜொங்-இல்லுக்கும் சிலை உள்ளன.

வரலாறு 

ஏப்ரல் 1972 இல், கிம் ஜாங் இல் தனது தந்தை கிம் இல் சுங்கின் 60 வது பிறந்தநாளை முன்னிட்டு நினைவுச்சின்னத்தை அமைத்தார். இந்நினைவுச்சின்னம் பியாங்யாங்கைக் கண்டும் காணாத பெரியத் தலைவரை மட்டுமே கொண்டுள்ளது. ஐந்து ஆண்டுகளுக்குப் பிறகு, சிலை தங்க இலைகளால் மூடப்பட்டிருந்தது. டங் சியாவுபிங்கின் வருகைக்குப் பிறகு, இந்த தங்க முலாம் அகற்றப்பட்டது, சியாவுபிங் நினைவுச்சின்னத்தைப் பார்த்த பிறகு, சீன உதவித்தொகை எவ்வாறு செலவிடப்படுகிறது என்பதில் அதிருப்தி தெரிவித்தார். 

2011 ஆம் ஆண்டு கிம் ஜாங் இல் இறந்ததைத் தொடர்ந்து, கிம் இல் சுங்கின் வடக்குப் பக்கத்தில் இல்லுக்கு இதே போன்ற சிலை அமைக்கப்பட்டது. இதே நேரத்தில், கிம் இல் சுங்கின் சிலையானது சிரிப்பது போல மாற்றப்பட்டது. கிம் இல் சுங்கின் சிலை அசல் மாவோ உடையும் மேற்கத்திய பாணியிலான உடையுடனும் மாற்றப்பட்டது. கிம் ஜாங் இல்லின் சிலை ஆரம்பத்தில் ஒரு நீண்ட மேலங்கியைக் கொண்டிருந்தது, ஆனால் அது உடனடியாக நீர்புகாச் சட்டையாக மாற்றப்பட்டது. தென் கொரிய வட்டாரங்கள் கூடுதல் சிலையின் விலை $10 மில்லியன் என மதிப்பிட்டுள்ளன, வெளிநாட்டில் பணிபுரியும் வட கொரிய தொழிலாளர்கள் நினைவுச்சின்னத்திற்கு தலா $150 நன்கொடையாக வழங்க அரசு உத்தரவிட்டது.

விளக்கம் 

மத்திய சிலைகளுக்குப் பின்னால் கொரிய புரட்சி அருங்காட்சியக கட்டிடத்தின் சுவர் உள்ளது, இது ஒரு பல்வண்ணக் கல் சுவரோவியத்தைக் காட்டுகிறது, இது சீன வடகொரிய எல்லையில் உள்ள அமைந்திருக்கும் பெக்டு மலைக் காட்சியைக் காட்டுகிறது,  இது புரட்சியின் புனித மலையாகக் கருதப்படுகிறது. சிலைகளின் இருபுறமும், கட்டிடத்திலிருந்து விலகி, யப்பானிய எதிர்ப்பு புரட்சிகரப் போராட்டம் மற்றும் சோசலிசப் புரட்சியில் ஈடுபட்ட பல்வேறு வீரர்கள், தொழிலாளர்கள், விவசாயிகளின் சிலைகளைக் கொண்ட இரண்டு நினைவுச்சின்னங்கள் உள்ளன. அவற்றில் சித்தரிக்கப்பட்டுள்ள மனித உருவங்களின் நீண்ட வரிசையில் உள்ளது, சராசரியாக 5 மீட்டர் உயரம் கொண்டது.

ஒரு அதிகாரப்பூர்வ வட கொரிய இணையதளம் இதை விவரிக்கிறது:

உள்ளூர் மற்றும் வெளிநாட்டினர், தளத்திற்கு வருகை தரும் அனைத்து உள்ளூர் வெளிநாட்டு பார்வையாளர்களும் மரியாதை செலுத்த தலைவணங்குவர் என்று எதிர்பார்க்கப்படுகிறது. மரியாதை காட்டுவதற்காக உள்ளூர்வாசிகள் பூக்களை வைக்க வேண்டும், வெளிநாட்டினருக்கும் விருப்பம் வழங்கப்படுகிறது. சிலைகளைப்படங்கள் எடுக்க அனுமதிக்கப்படுகிறது, ஆனால் படங்கள் சிலைகளை முழுமையாகப் பிடிக்க வேண்டும்.  தலைவரின் சிலைகளின் எந்தப் பகுதியினதும், அல்லது பின்புறம் உள்ள படங்கள் எடுக்கத் தடைசெய்யப்பட்டுள்ளன.

மேற்கோள்கள்

வெளி இணைப்புகள் 

Coordinates on Wikidata
வட கொரியா
சிலைகள்
நர்னௌல்

நர்னௌல் (Narnaul), வட இந்தியாவின்  அரியானா மாநிலத்தின் மகேந்திரகர் மாவட்டத்தில் அமைந்த பேரூராட்சி ஆகும். இந்நகரம் இந்தியத் தேசியத் தலைநகர வலையத்தில் அமைந்துள்ளது.  இந்நகரத்தில் சத்நாமிகள் மரபு முதலில் தோன்றியது. இந்நகரத்திற்கு 10 கிலோ மீட்டர் தொலைவில் முகலாயப் பேரரசன் ஜகாங்கீர் நிவாஜ்பூர் கோட்டையை நிறுவினார்.இந்நகரம் கடல் மட்டத்திலிருந்து 300 மீட்ட்ர் உயரத்தில் அமைந்துள்ளது.

அமைவிடம்
நர்னெளல், மாநிலத் தலைநகரான சண்டிகருக்கு தென்மேற்கே 320.7 கிலோ மீட்டர் தொலைவிலும்; இந்தியத் தலைநகர் தில்லிக்கு தென்மேற்கே 152.2 கிலோ மீட்டர் தொலைவிலும் அமைந்துள்ளது.

மக்கள் தொகை 
2011ம் ஆண்டின் மக்கள் தொகை கணக்கெடுப்பின்படி, 1373 வீடுகள் கொண்ட்ச நர்னௌல் நகரத்தின் மொத்த மக்கள் தொகை 7,619 ஆகும். மக்கள் தொகையில் பட்டியல் சமூகத்தினர் 13.05% உள்ளனர். சராசரி எழுத்தறிவு 73.5% ஆகும்.

தட்ப வெப்பம்

மேற்கோள்கள்

வெளி இணைப்புகள் 
 Mahendragarh district website

இராஜஸ்தான் மாநிலத்திலுள்ள ஊர்களும் நகரங்களும்
கன்னியாதானம்

கன்னியாதானம் (Kanyadana) () என்பது இந்து சமய திருமணச் சடங்குகளில் ஒன்றாகும். இது மணப்பெண்ணின் தந்தை தன் மகளின் வலக்கையை மணமகனின் வலதுக்கையின் மேல் வைத்து, அவ்வேளையில் ஓதப்படும் மந்திரங்கள், அக்கினி சாட்சியாக, அவளை தானமாக மணமகனிடம் ஒப்படைப்பதாகும்...இதன்படி அந்தப்பெண்ணிற்கு திருமணத்திற்குப் பின்னர் ஒரு மகளுக்காக தான் ஆற்றவேண்டிய ஒரு சில கடமைகளைத் தவிர,அவள் மேலுள்ள உரிமைகளை மனமகளின் தந்தை இழக்கிறார்... அந்தப்பெண்ணிற்கு செய்யவேண்டிய பொறுப்புகள், கடமைகள் மற்றும் உரிமை முதலியன அவள் தந்தையிடமிருந்து அந்தப்பெண்ணின் கணவனான மணமகனுக்கு மாறுகிறது...இந்துச்சமயத்தில் திருமணத்தை மணப்பெண்  தரப்பிலிருந்து கன்னிகாதானம்/கன்னியாதானம் என்றும், மணமகன் தரப்பிலிருந்து பாணிகிரகணம் என்றே குறிப்பிடுவர்.

தென்னிந்தியாவில் கன்னியாதானம் சடங்கு குறித்தான செய்திகள், விஜயநகரப் பேரரசின் 15 ஆம் நூற்றாண்டு கல்வெட்டுகளில் காணப்படுகிறது.

சொற்பிறப்பியல் 
கன்யாதானம் எனும் சமஸ்கிருத சொல்லுக்கு கன்யா (கன்னி) மற்றும் தானம் (கொடுத்தல்)  என்பதாகும்.இது ஒரு தந்தை தனது மகளை மணமகனுக்குத் திருமணம் செய்து கொடுக்கும் பாரம்பரியத்தைக் குறிக்கிறது. ஒரு குடும்பத்தில் இருந்து மற்றொரு குடும்பத்திற்கு பொறுப்பு மற்றும் கவனிப்பு மாற்றப்படுவதை அடையாளப்படுத்துகிறது.

கன்யாதானப் பாடல்கள்
திருமணத்தின் ஒரு பகுதியாக கன்யாதானம் செய்யப்படும் சமூகங்களில், கன்யாதானச் சடங்கு பல்வேறு கன்யாதான பாடல்கள் மூலம் மேற்கொள்ளப்படுகிறது. இந்தப் பாடல்களில் பெற்றோர்கள் தங்கள் மகளை இழந்து புலம்புவதை உள்ளடக்கியிருக்கலாம். மற்ற பாடல்கள் மாப்பிள்ளையை மையமாக வைத்து, எடுத்துக்காட்டாக, காவியமான இராமாயணம் "ஆதர்ச மணமகன்" கடவுளான இராமர் உடன் ஒப்பிடப்படும் . முக்கியமாக, கன்யாதானம் சடங்கு  மணமகளுக்கு நெற்றித் திலகம் இடும் சடங்கிற்கு முன்பே நிகழ்கிறது.

மேற்கோள்கள்

மேலும் படிக்க
 Gutschow, Niels; Michaels, Axel; Bau, Christian (2008). The Girl's Hindu Marriage to the Bel Fruit: Ihi and The Girl's Buddhist Marriage to the Bel Fruit: Ihi in Growing up - Hindu and Buddhist Initiation Ritual among Newar Children in Bhaktapur, Nepal. Otto Harrassowitz Verlag, Germany. . pp. 93–173.

இந்து சமய திருமணச் சடங்குகள்
அதிம் அல்-தாய்

அதிம் அல்-தாய் (Hatim al-Tai) (இறப்பு; கி.பி 578),  ஒரு அராபிய வீரரும், அரேபியாவின் தாயி பழங்குடியினரின் தலைவரும், சம்மரின் ஆட்சியாளரும் மற்றும் கவிஞரும் ஆவார். இவர் ஆறாம் நூற்றாண்டின் கடைசி பாதியில் ஏழாம் நூற்றாண்டின் தொடக்கத்தில் வாழ்ந்தவர். தனது காலத்தில் நன்கு நிறுவப்பட்ட கவிஞராகக் கருதப்பட்டாலும், இன்று இவர் தனது ஒப்புரவாண்மையால் மிகவும் பிரபலமானவர். இவரது அதீத பெருந்தன்மை பற்றிய கதைகள் இவரை இன்று வரை அரேபியர்களிடையே ஒரு குறியீடாக ஆக்கியுள்ளன. கூடுதலாக, இவர் அரபு ஆண்மையின் ஒரு மாதிரியாக அறியப்படுகிறார்.

இவரது மகன் ஆதி இபின் அதிம் இசுலாமிய தீர்க்கதரிசி முகம்மது நபியின் தோழராக இருந்தார்.

சுயசரிதை 
அதிம் அல்-தாய் இன்றைய சவூதி அரேபியாவில் உள்ள கெயில் என்ற இடத்தில் வாழ்ந்தார். மேலும் முகம்மது நபியின் சில ஹதீஸ்களில் குறிப்பிடப்பட்டுள்ளார். இவர் கிபி 578 இல் இறந்த  இவர் துவாரினிலுள்ள ஒரு கல்லறையில் அடக்கம் செய்யப்பட்டார். இவரது கல்லறை ஆயிரத்தொரு இரவுகளில் விவரிக்கப்பட்டுள்ளது. அதிம் என்ற பெயருக்கு அரபு மொழியில் ‘கருப்பு காகம்’ என்று பொருள்.
 

அதிம் கிபி ஆறாம் நூற்றாண்டில் வாழ்ந்தார். மேலும் ஆயிரத்தொரு இரவுகள் கதைகளிலும் காணப்படுகிறார். புகழ்பெற்ற பாரசீகக் கவிஞரான சாடி, தனது படைப்பான குலிஸ்தானிலும் (1259) புஸ்தானிலும் (1257) குறிப்பிடப்படுகிறார்.  பல்வேறு புத்தகங்கள் மற்றும் கதைகளில் உள்ள புனைவுகளின்படி, இவர் தாய் பகுதியில் ஒரு பிரபலமான ஆளுமையாகவும் மற்றும் மத்திய கிழக்கின் மற்ற பகுதிகளிலும் இந்திய துணைக்கண்டத்திலும் நன்கு அறியப்பட்ட நபராகவும் இருந்தார். அரபு மொழி, பாரசீக மொழி, உருது, உருது, இந்தி துருக்கிய மொழி காசுமீரி மொழி மற்றும் பல்வேறு மொழிகளில் பல புத்தகங்கள், திரைப்படங்கள் மற்றும் தொலைக்காட்சி தொடர்களிலும் இவர் இடம்பெற்றுள்ளார்.

இவரது படைப்புகளில் ஒன்று ஆங்கிலத்தில் "ஆன் அவரிஸ்" என்று மொழிபெயர்க்கப்பட்டுள்ளது.

அதிமின் கதைகள் ஈரான், வட இந்தியா மற்றும் பாக்கித்தானிலும் பிரபலமாக உள்ளன.

மேற்கோள்கள்

மேலும் படிக்க 
  The Story of Hatim in The Arabian Nights (AD 800–900 in modern form).
 The Adventures of Hatim Tai (Qissa-e-Hatim Tai, from an 1824 Persian manuscript) by Duncan Forbes (linguist).
 Adventures of the second Darwesh in Bagh-o-Bahar or Qissa Chahar Darvesh, Mir Amman of Delhi, Urdu 1804, translated by Duncan Forbes (linguist) 
 Edward FitzGerald (poet)(1809–1883) mentions Hatim Tai in his translations of the Rubaiyat of Omar Khayyam. See quatrain IX in Fitzgerald's first edition:

578 இறப்புகள்
அராபிய இலக்கியம்
மெந்தாவாய் எலி

மெந்தாவாய் எலி அல்லது மெந்தாவாய் தீவுக்கூட்ட எலி (Mentawai Archipelago rat-ரேட்டசு லுஜென்சு) என்பது முரிடே குடும்பத்தைச் சேர்ந்த கொறித்துண்ணியின் சிற்றினமாகும்.இது இந்தோனேசியாவின் மெந்தாவாய் தீவுகள், சைபர்ட், சிபோரா, பகாய் உட்டாரா (வடக்கு பகாய் தீவு) மற்றும் பகாய் செலாட்டன் (தெற்கு பகாய் தீவ்) தீவுகளில் மட்டுமே காணப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
எலிகள்
இந்தோனேசிய உயிரினங்கள்
ரமேஷ் விநாயகம்

ரமேஷ் விநாயகம் (பிறப்பு ஜூலை 7,1963) ஓர் இந்திய இசையமைப்பாளர், அமைப்பாளர், பாடகர், பாடலாசிரியர், இசைத் தயாரிப்பாளர்.

ஆரம்பகால வாழ்க்கை 
தமிழ் பெற்றோர்களான விநாயகம் மற்றும் வல்லிக்கு ரமேஷ் விநாயகம் ராமசுப்பிரமணியம் (ராம்சுப்பு) என்ற பெயரில் பிறந்தார். ஏ. எம். ஜெயின் கல்லூரியில் பயின்ற இவர் பின்னர் சென்னைப் பல்கலைக்கழகத்தில் வணிகவியல் பிரிவில் பட்டம் பெற்றார். ருக்மிணி ரமணி என்பவரிடமிருந்து கர்நாடக இசை, ஜேக்கப் ஜானிடம் மேற்கத்திய பாரம்பரிய இசை கற்ற இவர், லண்டனில் உள்ள டிரினிட்டி கல்லூரியில் பட்டயப் படிப்பை முடித்தார். சென்னை மீனம்பாக்கத்தில் உள்ள ஏ. எம். ஜெயின் கல்லூரியில் நுண்கலைச் செயலாளராகப் பணியாற்றினார். இவர் தனது கல்லூரியை முடிக்கும் நேரத்தில், தனது கவிஞர்-நண்பர் நாராயணனுடன் இணைந்து பல்வேறு சூழ்நிலைகளுக்கு பல பாடல்களை இயற்றியிருந்தார். இவர் தனது தந்தையின் நண்பரின் நிறுவனத்தில் ஒரு மேலாளராகச் சில காலம் பணி செய்தார். இசையிலேயே தனது பணி இருக்க வேண்டும் என்று என்னினார். எஸ். பி. பாலாசுப்பிரமணியம் இவர்களை ஒரு நண்பர் மூலமாக சந்தித்த பிறகு முழு நேர இசைப் பயணத்தை தொடர முடிவு செய்தார்.

இராகங்கள்
இதுவரை பத்து இராகங்களை உருவாக்கியுள்ளார். பிரதிதவனி, மத்ய மோகனம், துவி நிரோத்திரா இராகங்கள் இவர் உருவாக்கியவை. பேத்தோவன் அமைத்த ஃபர் எலிசு என்ற இசையைச் சார்ந்து பேத்தோவனப்பிரியா என்னும் இராகத்தையும் உருவாக்கியுள்ளார்.

மற்ற வேலைகள் 
ரமேஷ் விநாயகம் பல ஆண்டுகளாக "கமக பெட்டி" என்று அழைக்கப்படும் ஒரு வேலையில் பணியாற்றி வருகிறார். இது இந்திய பாரம்பரிய இசை ஒரு வகையான அலங்காரமான காமகத்தை பார்வைக்கு பிரதிநிதித்துவப்படுத்தவும் குறிக்கவும் ஒரு வழியாகும். கமகங்களின் குறிப்பு, பொதுவாக இந்திய இசை அமைப்பில் காணப்படவில்லை. மேலும் விநாயகத்தின் முயற்சி கர்நாடக இசையில் ஒரு திருப்புமுனையாகவும் புரட்சியாகவும் பார்க்கப்பட்டது. இந்த கமகப்பெட்டி குறியீடுகளுக்கு காப்புரிமம் பெற்றுள்ளார்.

இசையமைப்பு வரலாறு

இசையமைப்பாளராக 

 திரைப்படங்கள்

 தொலைக்காட்சி

 சிம்ரன் திரை (ஜெயா தொலைக்காட்சி) 
 கிரேசியின் விடாது சிரிப்பு (ஜெயா தொலைக்காட்சி) 
 ரோஜா கூட்டம் (விஜய் தொலைக்காட்சி)

மேற்கோள்கள்

வெளி இணைப்புகள் 
 ரமேஷ் விநாயகம் அதிகாரப்பூர்வ முகநூல் பக்கம்
 ரமேஷ் விநாயகம் ட்விட்டர்

தமிழக அரசு திரைப்பட விருது வெற்றியாளர்கள்
1963 பிறப்புகள்
தென்னிந்திய பிலிம்பேர் விருதுகளை வென்றவர்கள்
தெலுங்குத் திரைப்படப் பின்னணிப் பாடகர்கள்
தெலுங்குத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
சென்னை இசைக்கலைஞர்கள்
வாழும் நபர்கள்
தமிழ்த் திரைப்படப் பின்னணிப் பாடகர்கள்
மலேசிய கிளாந்தான் பல்கலைக்கழகம்

மலேசிய கிளாந்தான் பல்கலைக்கழகம் (University of Malaysia Kelantan, மலாய்: Universiti Malaysia Kelantan) என்பது மலேசியா, கிளாந்தான், மாநிலத்தில் உள்ள ஒரு பொது பல்கலைக்கழகம்; மற்றும் மலேசியாவில் நிறுவப்பட்ட 19-ஆவது பொது உயர்கல்வி நிறுவனமும் ஆகும். 1 ஜூலை 2007-இல் அதிகாரப்பூர்வமாகத் தன் கல்விச் செயல்பாடுகளைத் தொடங்கியது.

மலேசியாவின் ஒன்பதாவது திட்டத்தின் (Ninth Malaysia Plan) கூறுகளில் ஒன்றாக மலேசிய கிளாந்தான் பல்கலைக்கழகம் நிறுவப்பட்டது.

பொது

மலேசியப் பிரதமர் டத்தோ ஸ்ரீ அப்துல்லா அகமது படாவி மார்ச் 31, 2006 அன்று, மலேசிய மக்களவையில் 9-ஆவது மலேசியத் திட்டத்தை அறிவித்த போது, கிளாந்தானில் ஒரு பல்கலைக்கழகம் அமைப்பதற்கான அரசாங்கத்தின் ஒப்புதலைத் தெரிவித்தார். சூன் 14, 2006 அன்று, பல்கலைக்கழகம் அமைப்பதற்கு மலேசிய அமைச்சரவை ஒருமித்த ஒப்புதலை வழங்கியது.

வரலாறு

மலேசிய கிளாந்தான் பல்கலைக்கழகம், 1 சூலை 2007 அன்று, கோத்தா பாரு, பெங்காலான் செப்பா புறநகர்ப் பகுதியில், ஒரு தற்காலிக வளாகத்தில் 295 மாணவர்களுடன் அதன் முதல் செயல்பாட்டைத் தொடங்கியது.

தற்ப்போது இந்தப் பல்கலைக்கழகத்திற்கு மேலும் இரண்டு துணை வளாகங்கள் உள்ளன. ஒரு வளாகம்  பாச்சோக் நகரில் உள்ளது. மற்றொரு வளாகம் ஜெலியில் உள்ளது.

வளாகங்கள்

 முதனமை வளாகம், பாச்சோக்
 கோதா வளாகம், பெங்காலான் செப்பா 
 ஜெலி வளாகம், ஜெலி

துறைகள்

 ஜெலி வளாகம்
 வேளாண் சார்ந்த துறைகள் (Faculty of Agriculture-Based Industry)
 புவி அறிவியல் துறை (Faculty of Earth Sciences)
உயிர்-பொறியியல் மற்றும் தொழில்நுட்பத் துறை (Faculty of Bio-Engineering and Technology)

* பெங்காலான் செப்பா வளாகம்
 தொழில்முனைவு மற்றும் வணிகத் துறை (Faculty of Entrepreneurship and Business)
 கால்நடை மருத்துவத் துறை (Faculty of Veterinary Medicine)
 சுற்றுலா மற்றும் பொதுநலத் துறை (Faculty of Hospitality, Tourism and Wellness)

 பாச்சோக் வளாகம்
 படைப்பாற்றல், தொழில்நுட்பம் மற்றும் பாரம்பரியத் துறை (Faculty of Creative Technology and Heritage)
 மொழி ஆய்வுகள் மற்றும் மனித மேம்பாட்டுத் துறை (Faculty of Language Studies and Human Development)
 கட்டிடக்கலைத் துறை (Faculty of Architecture)

காட்சியகம்

மேலும் காண்க 
 மலேசியப் பல்கலைக்கழகங்களின் பட்டியல்

மேற்கோள்கள்

வெளி இணைப்புகள்

மலேசியப் பல்கலைக்கழகங்கள்
மிந்தோரோ கருப்பு எலி

மிந்தோரோ கருப்பு எலி (Mindoro black rat-ரேட்டசு மிந்தோரென்சிசு) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது பிலிப்பீன்சு மிந்தோரோ தீவின் மலைப்பாங்கான மற்றும் காடுகள் நிறைந்த பகுதிகளில் மட்டுமே காணப்படுகிறது.

மேற்கோள்கள் 

 

எலிகள்
பிலிப்பீனிய உயிரினங்கள்
தனெசுமி எலி

தனெசுமி எலி (Tanezumi Rat-ரேட்டசு தனெசுமி) ஆசிய எலி அல்லது ஆசிய வீட்டு எலி என்றும் அழைக்கப்படுகிறது. இது முரிடே குடும்பத்தைச் சேர்ந்த கொறித்துண்ணி சிற்றினம் ஆகும். இது கருப்பு எலியுடன் (ரேட்டசு ரேட்டசு) நெருக்கமாகத் தொடர்புடையது. இது கிழக்கு, தெற்கு மற்றும் தென்கிழக்காசியாவில் பரவலாகக் காணப்படுகிறது. வங்காளதேசம், பூட்டான், கம்போடியா, சீனா, கோகோசு (கீலிங் தீவுகள், பிஜி, இந்தியா, இந்தோனேசியா, சப்பான், வட கொரியா, தென் கொரியா, லாவோஸ், மலேசியா, மியான்மர், நேபாளம், பிலிப்பீன்சு, தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது.

விளக்கம்
தனெசுமி எலி என்பது நடுத்தர அளவிலான எலியாகும். இதனுடைய உடல் நீளத்தினை விட வாலின் நீளம் அதிகமாகவோ இணையாகவோ காணப்படும். இத்னை ரே. ரேட்டசிலிருந்து புறத்தோற்ற அடிப்படையில் பிரித்தறிய முடியாதது. முதிர்வடைந்த எலியின் நீளம் 65 முதல் 300 கிராம் வரையும், உடல் நீளம் 114 முதல் 224 மி.மீ. வரையும் நீளம் 110 முதல் 231 மி.மீ. வரையும், பின்னங்கால் நீளம் 30 முதல் 43 மி.மீ. வரையும் காதின் நீளம் 16 முதல் 25 மி.மீ. வரையும் இருக்கும். வயிற்றுப் பகுதி உரோமங்கள் பொதுவாக வெண்மையாக இருக்கும். இருப்பினும் சில நேரங்களில் வெளிர் மஞ்சள் அல்லது ஆரஞ்சு நிற நுனியுடன், மற்றும் சில சமயங்களில் சாம்பல் உரோமங்களுடன் காணப்படும்.

படம்

மேற்கோள்கள் 

எலிகள்
தாவிதாவி வன எலி

தாவிதாவி வன எலி (Tawitawi forest rat) அல்லது தாவிதாவி தீவு எலி (ரேட்டசு தவிதாவியென்சிசு) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது பிலிப்பீன்சின் தாவி-தாவியில் மட்டுமே காணப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
எலிகள்
பிலிப்பீனிய உயிரினங்கள்
ஓப்போசம் எலி

ஓப்போசம் எலி (Opossum rat-ரேட்டசு மர்மோசூரசு) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது இந்தோனேசியா வடக்கு மற்றும் மத்திய சுலவேசி பகுதிகளில் மட்டுமே காணப்படுகிறது.

வாழிடம் 
பெரும்பாலும் காடுகளின் வாழும் இந்த எலிகள் உயரமான தோட்டங்களில் காணப்படுகிறது.

உணவு 
ஒப்போசம் எலிகள் அத்திப்பழம் உள்ளிட்ட பிற பழங்களை உணவாகச் சாப்பிடுகின்றன.

மேற்கோள்கள் 

எலிகள்
இந்தோனேசிய உயிரினங்கள்
கெர்மா இராச்சியம்

கெர்மா இராச்சியம் அல்லது கெர்மா பண்பாடு (Kingdom of Kerma or 'Kerma culture), தற்கால சூடான் நாட்டின் வடக்கில் நைல் ஆற்றின் சமவெளியில் அமைந்த  வடக்கு நூபியா பகுதியில் கிமு 2500 முதல் கிமு 1500 முடிய செழிப்புடன் விளங்கியது.எகிப்தின் மத்தியகால ஆட்சிக் காலததில் கெர்மாவில் பற்பல பிரமிடுகள் மற்றும் மன்னரின் கல்லறைகள் நிறுவப்பட்டது.  

மூன்றாம் இடைக்காலத்தின் போது  பண்டைய எகிப்தை கைப்பற்றி ஆண்ட  நூபியாவின் குஷ் இராச்சியத்தின் பார்வோன் தந்தமானி ஆவார். எகிப்தியர் அல்லாத பார்வோன் தந்தமானி, இருபத்தி ஐந்தாம் வம்சத்தின் இறுதி அரசன் ஆவார். இவர் எகிப்தை கிமு 664 – 656 முடிய எட்டு ஆண்டுகள் ஆட்சி செய்தார். 

கெர்மா பண்பாட்டில் கெர்மா நகரம் சிறந்து விளங்கியது. இதுவே இப்பாட்டின் தலைநகராகவும், மன்னர்களின் கல்லறைகளாகவும் விளங்கியது .  எகிப்தின் இரண்டாம் இடைநிலைக் காலத்தின் போது கெர்மா பண்பாட்டினர், எகிப்தின் தெற்கு எல்லைகளை ஆக்கிரமித்தனர். 

நைல் ஆற்றின் மூன்றாவது புரையில் அமைந்த கெர்மா பகுதியில், 2003ல் நடைபெற்ற அகழாய்வில், புதைந்த நகரம் கண்டுபிடிக்கப்பட்டது. இப்புதைந்த நகரத்தில் கருங்கற்களில் தந்தமானி மற்றும் தகர்க்கா உள்ளிட்ட ஐந்து பார்வோன்கள் சிலைகள் கண்டுபிடிக்கப்பட்டது.

கெர்மா பண்பாட்டுக் கால தொல்பொருட்கள்

இதனையும் காண்க
 குஷ் இராச்சியம்
 நூபியா
 அக்சும் பேரரசு

மேற்கோள்கள்

மேலும் படிக்க

 Reisner, G. A. 1923,  Excavations at Kerma I-III/IV-V. Harvard African Studies Volume V. Peabody Museum of Harvard University, Cambridge Mass.
 Hafsaas-Tsakos, H. 2009, The Kingdom of Kush: An African centre on the periphery of the Bronze Age World System. Norwegian Archaeological Review, 42/1: 50–70.
 Bonnet, Charles, et al., 2005, Des Pharaohs venus d'Afrique : La cachette de Kerma. Citadelles & Mazenod.
 Bonnet, Charles, 1986,  Kerma, Territoire et Métropole, Institut Français d’Archaéologie Orientale du Caire.
 Bonnet, Charles, 2014, La ville de Kerma, Favre .
 Kendall, Timothy 1997.  Kerma and the Kingdom of Kush.  National Museum of African Art, Smithsonian Inst. Washington D.C.
 Bechaus-Gerst, Marianne, 2000, The Origins and Development of African Livestock: Archaeology, Genetics, Linguistics and Ethnography, "Linguistic evidence for the prehistory of livestock in Sudan". Routledge.

வெளி இணைப்புகள்
 Swiss Archeological Mission: Kerma website - Official website of the Swiss archeological mission to Sudan
 P. DeMola (2013), Interrelations of Kerma and Pharaonic Egypt. worldhistory.org

சூடானின் பண்பாடு
சூடானின் வரலாறு
உரோகித கோட்டகாச்சி

உரோகித கோட்டகாச்சி (பிறப்பு: ஆகஸ்ட் 9,1971) இலங்கைத் துடுப்பாட்ட அணியின் முன்னாள் முதல் தர துடுப்பாட்ட வீரர் ஆவார். அவர் இப்போது நடுவராக செயற்படுகிறார்.  அக்டோபர் 2015 இல் இலங்கை வாரிய தலைவர் XI மற்றும் மேற்கிந்திய தீவுகளுக்கு இடையிலான சுற்றுப்பயண போட்டியில் நின்றார்.

மேற்கோள்கள்

இலங்கைத் துடுப்பாட்ட நடுவர்கள்
இலங்கைத் துடுப்பாட்டக்காரர்கள்
வாழும் நபர்கள்
1971 பிறப்புகள்
வெற்றி நிச்சயம் நடவடிக்கை

வெற்றி நிச்சயம் நடவடிக்கை (Operation Definite Victory) என்பது இலங்கை அம்பாறை மாவட்டத்தின் கஞ்சிக்குடிச்சாறு, குடும்பிமலை போன்ற பகுதிகளை விடுதலைப் புலிகளிடமிருந்து கைப்பற்றுவதற்காக 2007, சனவரி, 4 அன்று இலங்கை சிறப்பு அதிரடிப்படை கொமாண்டோக்களால் துவக்கப்பட்ட ஒரு இராணுவ நடவடிக்கையாகும்.

இந்த தாக்குதலின் விளைவாக, உயரடுக்கு காவல்துறை அதிரடிப்படை வீரர்களால் அம்பாறை மாவட்டத்தில் புலிகளின் இருபது (20)  முகாம்களை கைப்பற்றப்பட்டன. அதில் ஸ்டான்லி தளம் என்பது ஒரு முக்கிய முகாமாகும். அது ஒரு பிராந்திய புலனாய்வு மற்றும் விநியோக முகாமாகவும் இருந்தது. பகயாடி தளத்தில்,  உள்ளூர் மற்றும் வெளிநாட்டு உணவுப் பொருட்கள் மற்றும் மருத்துவப் பொருட்கள் சேமிக்கப்பட்டிருந்தன. ஜனக் தளத்தில், இலங்கைத் தரைப்படை மற்றும் விசேட அதிரடிப்படையின் சீருடைகளை ஒத்த ஆடைகளை உருவாக்கும் இடமாக இருந்தது. ஜீவன் தளம் என்பது மற்றொரு விநியோக முகாமாகும், அதில் இருந்து சிறப்பு அதிரடிப்படை கொமோண்டாக்களால் நான்கு வாகனங்களை கைப்பற்றப்பட்டன. டயானா தளம் என்பது விடுதலைப் புலிகளின் தலைவர்கள் சந்திக்கும் இடமாகும். இந்த முகாமில் ஆடம்பர பொருட்கள் பொருத்தப்பட்டிருந்ததாக பாதுகாப்பு அமைச்சகம் வெளியிட்ட அறிக்கையில் தெரிவிக்கப்பட்டது.

ஸ்டான்லி தளத்தின் வீழ்ச்சிக்குப் பிறகு, விடுதலைப் புலி போராளிகள் தலைநகரான கொழும்பில் தற்கொலைத் தாக்குதல்களை நடத்த பயன்படுத்தத் திட்டமிட்டிருந்த வெடிகுண்டு நிரப்பப்பட்ட சரக்குந்து மற்றும் மோட்டார் சைக்கிளை அந்தத் தளத்தில் கண்டுபிடித்தனர். இந்த முகாமில் புலிகளால் வலுவந்தமாக இயக்கத்தில் சேர்க்கப்பட்ட சிறுவர்கள் பெருமளவிலானோர் தங்கவைக்கப்பட்டதாக தெரிவித்தனர். இது தவிர, சிறப்பு அதிரடிப்படை துருப்புக்கள் அதிக அளவு ஆயுதங்கள் மற்றும் வெடிமருந்துகள், சவப்பெட்டிகள், ஏராளமான பணியாளர் எதிர்ப்பு கண்ணிவெடிகளை மீட்க முடிந்தது, வாகனங்கள், செயற்கைக்கோள் மற்றும் வானொலி ஏற்பிகள், புவியிடங்காட்டி அமைப்புகள், மின்னியற்றிகள், "சேவ் தி சில்ட்ரன்" என்ற  தன்னார்வ தொண்டு அமைப்பின் பெயர் மற்றும் சின்னம் கொண்ட படகுகள்,  "யுஎன்எச்சிஆர்" சின்னம் கொண்ட கூடாரங்கள் ஆகியவற்றையும் மீட்டது. இதில் ZOA Refugee Care என்ற டச்சு அரசு சார்பற்ற தொண்டு நிறுவனத்தால் நன்கொடையாக வழங்கப்பட்ட பொருட்கள் போன்ற தன்னார்வ தொண்டு நிறுவனம் நன்கொடையாக அளித்த பொருட்களைக் கொண்டு திலீபன் நினைவு மருத்துவமனை என்ற பெயரில் புலிகளால் ஒரு மருத்துமனை நடத்தப்பட்டுவந்தது. தமிழீழ விடுதலைப் புலிகளுடன் இணைந்த அமைப்பான தமிழர் புனர்வாழ்வுக் கழகம் (டிஆர்ஓ) நன்கொடையாக வழங்கிய தண்ணீர் டேங்கர் லாலி ஒன்றையும் கண்டுபிடித்ததாக சிறப்பு அதிரடிப்படை மேலும் தெரிவித்தது.

இந்த தாக்குதலில் அதிரடிப்படையினரால் நான்கு போராளிகள் கொல்லபட்டனர். ஒரு கட்டத்தில் தங்கள் துருப்புக்களுக்கு பதிலடி கொடுக்காமல் அப்பகுதியில் இருந்து போராளிகள் தப்பிச்சென்றதாக சிறப்பு அதிரடிப்படைக் கருத்து தெரிவித்தது. தப்பி ஓடிய விடுதலைப் புலிப் போராளிகள் சரணடையுமாறு அரசாங்கம் அழைப்பு விடுத்தது மேலும் புனர்வாழ்வுத் திட்டத்தின் பின்னர் வெளிநாட்டு வேலைகளை வழங்குவதாக கூறியது.

மேற்கோள்கள் 

நான்காம் ஈழப்போரில் கிழக்குப் போர்முனை
2007 இல் இலங்கை
சிந்த்வாரா மக்களவைத் தொகுதி

சிந்த்வாரா மக்களவைத் தொகுதி (Chhindwara Lok Sabha constituency)  என்பது மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி 1951ஆம் ஆண்டில் உருவாக்கப்பட்டது. இது தற்போது சிந்த்வாரா மாவட்டம் மற்றும் பந்துர்னா மாவட்டம் முழுவதையும் உள்ளடக்கியது.

சட்டமன்றப் பிரிவுகள் 
மத்தியப் பிரதேசம் மற்றும் சத்தீசுகரில் உள்ள பெரும்பாலான மக்களவை தொகுதிகள், மற்றும் துர்க் போன்ற சில தொகுதிகள் விதிவிலக்காக, எட்டுச் சட்டமன்றத் தொகுதிகளைக் கொண்டுள்ளன. இந்தத் தொகுதி விதிவிலக்காக  சிந்த்வாரா மற்றும் சத்னா ஆகியவற்றுடன் 7 சட்டமன்றத் தொகுதிகளை உள்ளடக்கியது. சிந்த்வாரா மக்களவைத் தொகுதி பின்வரும் ஏழு சட்டமன்றத் தொகுதிகளை கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 சிந்த்வாரா மாவட்டம்
 மக்களவை தொகுதிகளின் பட்டியல்

மேற்கோள்கள் 

சிந்துவாடா மாவட்டம்
மத்தியப் பிரதேச மக்களவைத் தொகுதிகள்
விவேக் குமார் சாகு

விவேக் குமார் சாகு (Vivek Kumar Sahu) என்பவர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். மத்தியப் பிரதேசத்தின் சிந்த்வாராவினைச் சேர்ந்த பாரதிய ஜனதா கட்சி அரசியல்வாதி ஆவார். இவர் 2024 இந்தியப் பொதுத் தேர்தலில் மத்தியப் பிரதேசத்தில் உள்ள மக்களவைத் தொகுதியான சிந்த்வாரா மக்களவைத் தொகுதியில் பாஜக வேட்பாளராகப் போட்டியிட்டு வெற்றிபெற்று மக்களவை உறுப்பினர் ஆனார்.

மேற்கோள்கள் 

மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
திகம்கர் மக்களவைத் தொகுதி

திகம்கர் மக்களவைத் தொகுதி (Tikamgarh Lok Sabha constituency) மத்திய இந்திய மாநிலமான மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். நாடாளுமன்றத் தொகுதிகளின் எல்லை நிர்ணயம் அமல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் உருவாக்கப்பட்டது. இது பட்டியல் சாதியைச் சேர்ந்த வேட்பாளர்களுக்கு ஒதுக்கப்பட்டுள்ளது 

திகம்கர் மக்களவைத் தொகுதி திகம்கர் மாவட்டம் மற்றும் நிவாரி மாவட்டம் மற்றும் சத்தர்பூர் மாவட்டத்தின் ஒரு பகுதியை உள்ளடக்கியது. எல்லை நிர்ணயம் செய்யப்படுவதற்கு முன்பு, திகம்கர், ஜடாரா, நிவாரி, கார்காப்பூர், மகாராஜ்பூர், சத்தர்பூர் மற்றும் பிஜவர் சட்டமன்றத் தொகுதிகள் முந்தைய கஜுராகா மக்களவைத் தொகுதியின் ஒரு பகுதியாக இருந்தது.

சட்டமன்றப் பிரிவுகள் 
திகம்கர் மக்களவைத் தொகுதியில் எட்டு சட்டமன்றத் தொகுதிகளைக் கொண்டுள்ளது. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 கஜுராகா (மக்களவை தொகுதி)
 திகம்கர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

திகம்கர் மாவட்டம்
சத்தர்பூர் மாவட்டம்
மத்தியப் பிரதேச மக்களவைத் தொகுதிகள்
பெலெங் எலி

பெலெங் எலி (Peleng rat-ரேட்டசு பெலுரசு) என்பது முரிடே குடும்பத்தைச் சேர்ந்த கொறித்துண்ணிகளில் ஒரு சிற்றினமாகும். இது இந்தோனேசியா சுலாவெசி தென்கிழக்குக் கடற்கரையில் உள்ள பெலெங் தீவில் மட்டுமே காணப்படுகிறது.

பெலெங் எலியின் உடல் நீளம் 236 முதல் 267 மி.மீ. வரையிலும், வாலின் நீளம் 245 முதல் 297 மி.மீ. வரையிலும் காதானது 24 முதல் 26 மி.மீ. வரையில் காணப்படும். இது மரங்களில் வாழக்கூடிய எலியாகும்.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
எலிகள்
இந்தோனேசிய உயிரினங்கள்
சாவிலெ பெருச்சாளி

சாவிலெ பெருச்சாளி (Savile's bandicoot rat-பேண்டிகோட்டா சாவெலி) என்பது மியான்மர், தாய்லாந்து மற்றும் வியட்நாமில் காணப்படும் முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இந்தச் சிற்றினம் வறண்ட விவசாய நிலங்களில் வாழ்கின்றது, இங்கு இவை சோளம் போன்ற பயிர்களை உணவாக உட்கொள்கின்றன.

ஒட்டுண்ணிகள் 

 லெப்டோசுபிரா சிற்றினங்கள்.
 ஓரியண்டியா சுசுகமுசி
 பார்டொனெல்லா சிற்றினங்கள்
 காண்டா தீநுண்மி

மேற்கோள்கள் 

  
பெருச்சாளி
2-குளோரோநாப்தலீன்

2-குளோரோநாப்தலீன்  (2-Chloronaphthalene) என்பது C10H7Cl என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமகுளோரின் சேர்மமான இது நாப்தலீனின் குளோரினேற்ற வழிப்பெறுதியாகக் கருதப்படுகிறது. 2-குளோரோநாப்தலீன் சேர்மம் 1-குளோரோநாப்தலீன் சேர்மத்தின் மாற்றியமாகும்.

தயாரிப்பு
நாப்தலீனை குளோரினேற்றம் செய்து நேரடியாக 2-குளோரோநாப்தலீன் சேர்மத்தை தயாரிக்க இயலும். ஆனால் இவ்வினையில் 1-குளோரோநாப்தலீன், 2-குளோரோநாப்தலீன் ஆகிய ஒற்றைக்குளோரினேற்ற சேர்மங்களுடன் கூடுதலாக இருகுளோரோ நாப்தலீன் மற்றும் முக்குளோரோ நாப்தலீன் ஆகிய சேர்மங்களும்  உருவாகும்.

பண்புகள்
2-குளோரோநாப்தலீன் எரியக்கூடிய வேதிப்பொருளாகும். வெள்ளை நிறத்தில் மணமற்று ஒரு திண்மப்பொருளாக இது காணப்படுகிறது. நடைமுறையில் தண்ணீரில் கரையாது. இந்த சேர்மம் வலுவான ஆக்சிசனேற்ற முகவர்களுடன் வினைபுரியும்.

பயன்பாடுகள்
2-குளோரோநாப்தலீன் புலரின்கள் தயாரிப்பில் பெரிதும் பயன்படுகிறது.

மேற்கோள்கள்

குளோரோ அரீன்கள்
2-நாப்தைல் சேர்மங்கள்
பாசிர் பூத்தே மக்களவைத் தொகுதி

பாசிர் பூத்தே மக்களவைத் தொகுதி (மலாய்: Kawasan Persekutuan Pasir Puteh; ஆங்கிலம்: Pasir Puteh Federal Constituency; சீனம்: 巴西富地国会议席) என்பது மலேசியா, கிளாந்தான், பாசிர் பூத்தே மாவட்டத்தில் அமைந்துள்ள ஒரு மக்களவைத் தொகுதி (P028) ஆகும்.

பாசிர் பூத்தே மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பாசிர் பூத்தே மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பாசிர் பூத்தே

பாசிர் பூத்தே நகரம் கிளாந்தான் மாநிலத்தின் வட கிழக்குப் பகுதியில் அமைந்துள்ளது. மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் (Semerak River) கரையில் பாசிர் பூத்தே நகரம் அமைந்துள்ளது. அதே வேளையில் பாசிர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.

பாசிர் பூத்தே வரலாறு

இந்த நகரம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் (Pangkalan Limbungan) என்று அழைக்கப்பட்டது. கிளாந்தான் சுல்தான் நான்காம் முகமது (Sultan Muhammad IV) இங்கு வருகை தந்த பிறகு, பாசிர் பூத்தே நகரம் அதன் தற்போதைய பெயரைப் பெற்றது. 

செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே என்று அறிவித்தார். பாசீர் பூத்தே என்பது ஒரு மலாய்ச் சொல். வெள்ளை மணல் என்று பொருள்.

பாசிர் பூத்தே மக்களவைத் தொகுதி

பாசிர் பூத்தே மக்களவைத் தேர்தல் முடிவுகள் 2022

பாசிர் பூத்தே வேட்பாளர் விவரங்கள்

மேற்கோள்கள்

மேலும் காண்க 
 பாசிர் பூத்தே
 பாசிர் பூத்தே மாவட்டம்
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
மலேசிய சுகாதார அமைச்சர்

மலேசிய சுகாதார அமைச்சர் (ஆங்கிலம்: Minister of Foreign Affairs of Malaysia; மலாய்: Menteri Luar Negeri Malaysia) என்பவர் மலேசிய அரசாங்கத்தின் சுகாதார அமைச்சின் தலைமைப் பொறுப்பில் உள்ள அமைச்சர் ஆவார்.

மலேசிய சுகாதார அமைச்சர் நிர்வகிக்கும் மலேசிய சுகாதார அமைச்சு என்பது மலேசியாவில் மக்களின் உடல்நலத் திட்டங்களைச் செயல்படுத்தும் அரசாங்க அமைச்சு ஆகும். இந்த அமைச்சு பொது சுகாதாரம் உட்பட அனைத்து வகை பொதுநலம் தொடர்பான துறைகளைக் கண்காணிக்கின்றது.

அவற்றுள் முக்கியமாக மலேசியாவில் உள்ள மருத்துவமனைகள், மருத்துவக் கூடங்கள், மருத்துவ ஆய்வுகள், மருந்துகள், பல் மருத்துவம்,  உணவுச் சுகாதாரம், சுகாதார விழிப்புணர்வு மற்றும் சுகாதாரப் பணியாளர்களின் நலன் ஆகியவற்றை நிர்வகிக்கின்றது. இதன் தலைமையகம் புத்ராஜெயாவில் உள்ளது.

அமைப்பு 
 சுகாதார அமைச்சர் 
 துணை அமைச்சர்  
 பொது செயலாளர் 
 சுகாதார தலைமை இயக்குநர் 
 ஜொகூர் மாநில சுகாதாரத் துறை 
 கெடா மாநில சுகாதாரத் துறை 
 கிளாந்தான் மாநில சுகாதாரத் துறை 
 கோலாலம்பூர் மற்றும் புத்ராஜெயா சுகாதாரத் துறை 
 லபுவான் சுகாதாரத் துறை 
 மலாக்கா மாநில சுகாதாரத் துறை 
 நெகரி செம்பிலான் மாநில சுகாதாரத் துறை 
 பகாங் மாநில சுகாதாரத் துறை 
 பினாங்கு மாநில சுகாதாரத் துறை 
 பேராக் மாநில சுகாதாரத் துறை 
 பெர்லிஸ் மாநில சுகாதாரத் துறை 
 சபா மாநில சுகாதாரத் துறை 
 சரவாக் மாநில சுகாதாரத் துறை 
 சிலாங்கூர் மாநில சுகாதாரத் துறை

அமைச்சர்களின் பட்டியல்

சுகாதார அமைச்சர்கள்
சுகாதார அமைச்சர்களாகப் பின்வரும் நபர்கள் பணியாற்றி உள்ளனர்.

அரசியல் கட்சிகள்:

மேலும் காண்க
 மலேசிய சுகாதார அமைச்சு

மேற்கோள்கள்

வெளி இணைப்புகள்

மலேசிய அமைச்சர்கள்
மலேசிய பகாங் பல்கலைக்கழகம்

மலேசிய பகாங் பல்கலைக்கழகம் (ஆங்கிலம்:(University Pahang Malaysia; மலாய்: Universiti Pahang Malaysia) (UMPSA) என்பது மலேசியா, பகாங், பெக்கான் நகரில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்ப பல்கலைக்கழகம் ஆகும். 

தொடக்கத்தில் இந்தப் பல்கலைக்கழகம் மலேசிய பல்கலைக்கழகப் பொறியியல் மற்றும் தொழில்நுட்பக் கல்லூரி  (ஆங்கிலம்:(University College of Engineering and Technology Malaysia; மலாய்: Kolej Universiti Kejuruteraan dan Teknologi Malaysia)) (UTEC / KUKTEM) எனும் பெயரில் நிறுவப்பட்டது. பின்னர் பொறியியல் மற்றும் தொழில்நுட்பத்தில் நிபுணத்துவம் பெற்ற ஒரு தொழில்நுட்ப பல்கலைக்கழகமாகத் தகுதி உயர்த்தப்பட்டது.

28 நவம்பர் 2015 அன்று, இந்தப் பல்கலைக்கழகத்திற்கு தன்னாட்சித் தகுதி வழங்கப்பட்டது.

வரலாறு

2002-ஆம் ஆண்டில், மலேசிய பல்கலைக்கழகப் பொறியியல் மற்றும் தொழில்நுட்பக் கல்லூரியின் பகாங் வளாகம் எனும் பெயரில் மலேசிய பகாங் பல்கலைக்கழகம் தொடங்கப்பட்டது. 1999-ஆம் ஆண்டு, குவாந்தான் பண்டார் இந்திரா மக்கோத்தா நகரில் ஒரு சிறிய வளாகத்தில் இருந்து இயங்கி வந்தது. 

மலேசியப் பிரதமர் நஜீப் ரசாக் சிந்தனையின் விளைவாக இந்தப் பல்கலைக்கழகம் நிறுவப்பட்டது. நஜீப் ரசாக் அப்போது மலேசிய கல்வி அமைச்சராகப் பதவியில் இருந்தார். 

இந்தப் பல்கலைக்கழகத்தின் முதன்மை வளாகம் பெக்கான் நகரில் உள்ளது. 27 சூலை 2009-இல் அதன் செயல்பாட்டைத் தொடங்கியது. முதன்மை வளாகத்தில் 10,000 மாணவர்கள் மற்றும் 2,000 கல்விப் பணியாளர்கள் வரை தங்குவதற்கான வசதிகள் உள்ளன.

துறைகள்

 மின்னியல் மற்றும் மின்னணுவியல் துறை - (Faculty of Electrical and Electronics Engineering)
 இயந்திரவியல் மற்றும் தானுந்து பொறியியல் துறை - (Faculty of Mechanical and Automotive Engineering Technology)
 உற்பத்தி மற்றும் நுண் ஒளித்துகளியல் தொழில்நுட்ப துறை - (Faculty of Manufacturing and Mechatronic Engineering Technology)
 கணினியல் துறை - (Faculty of Electrical and Electronics Computing)
 நவீன மொழிகளுக்கான மையம் - (Centre for Modern Languages)

இணைப் பல்கலைக்கழ்கங்கள்
 மலேசிய துன் உசேன் ஓன் பல்கலைக்கழகம் (UTHM)
 மலேசிய மலாக்கா தொழில்நுட்ப பல்கலைக்கழகம் (UTeM) 
 மலேசிய பெர்லிஸ் பல்கலைக்கழகம் (UniMAP)

காட்சியகம்

மேலும் காண்க 
 மலேசியப் பல்கலைக்கழகங்களின் பட்டியல்

மேற்கோள்கள்

வெளி இணைப்புகள்
 
 Laman Rasmi Persatuan Mahasiswa Sains dan Teknologi Industri

மலேசியப் பல்கலைக்கழகங்கள்
இந்தியக் குடியரசின் 18வது அமைச்சரவை

2024 இந்திய பொதுத் தேர்தலில் ஆளும் பாரதிய ஜனதா கட்சி தலைமையிலான தேசிய ஜனநாயக கூட்டணி 292 தொகுதிகளில் வென்று  இந்தியாவின் நடுவண் அரசின் ஆட்சியை தக்க வைத்துக் கொண்டுள்ளது. நரேந்திர மோடி மூன்றாவது முறையாக இந்தியப் பிரதமராகப் பதவியேற்றார். நரேந்திர மோடி தலைமையில் அமைந்த மத்திய அமைச்சரவை 10 சூன் 2024 அன்று பதவியேற்றது: அமைச்சரவையின் பதவிக்காலம் 10 சூன் 2024 முதல் 9 சூன் 2029 வரையாகும். அமைச்சரவைப் பட்டியல் பின்வருமாறு

இந்திய அரசின் 18வது அமைச்சரவை

மத்திய ஆய அமைச்சர்கள்

மத்திய இணை அமைச்சர்கள் (தனி பொறுப்புகளுடன்) 
 ராவ் இந்தர்ஜித் சிங் - புள்ளியியல், திட்டம் மற்றும் திட்ட அமலாக்கம் மற்றும் பண்பாட்டுத் துறை
 ஜிதேந்திர சிங்  - , பிரதமர் அலுவலகம், பணியாளர் துறை, பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை 
 அர்ஜுன் ராம் மேக்வால் - சட்டம் & நீதி மற்றும் நாடாளுமன்ற விவகாரத் துறை
  பிரதாப்ராவ் கண்பத்ராவ் ஜாதவ் (சிவ சேனா) - ஆயூஷ், சுகாதாரம் & குடும்ப நலம்
 ஜெயந்த் சௌத்திரி - (இராஷ்டிரிய லோக் தளம்) - கல்வி மற்றும் திறன் மேம்பாடு & தொழில் முனைவோர் துறைகள்

மத்திய இணை அமைச்சர்கள் 
தனிப் பொறுப்பு அற்ற இராஜாங்க அமைச்சர்கள்:
 ஜிதின் பிரசாதா - வணிகம் & தொழில், மிண்ணுவியல் மற்றும் தகவல் தொழில் நுட்பம்
 சிறீபாத யசோ நாயக் - எரிசக்தி & புதிய மற்றும் புதுப்பிக்கத்தக்க சக்தி
 பங்கஜ் சௌத்திரி - நிதி
 கிஷன் பால் - கூட்டுறவு
 ராம்தாஸ் அதவாலே (இந்தியக் குடியரசுக் கட்சி)- சமூக நீதி மற்றும் அதிகாரமளித்தல்
 ராம்நாத் தாக்கூர் (ஐக்கிய ஜனதா தளம்) - வேளாண்மை & உழவர் நலன்
 நித்தியானந்த ராய்  - உள்துறை
 அனுப்பிரியா பட்டேல் (அப்னா தளம் (சோனேலால்))- சுகாதாரம், குடும்ப நலம் மற்றும் இராசயனங்கள் & உரங்கள்
 வி. சோமண்ணா - ஜல் சக்தி & இரயில்வே
 சந்திர சேகர் பொம்மசானி - ஊரக வளர்ச்சி & தகவல் தொடர்பு
 எஸ். பி. சிங் பாகேல் - மீன் வளம், கால்நடை வளர்ப்பு,பால் வளம் & பஞ்சாயத்து ராஜ்
 சுசிறீ சோபா கரந்தஜெ - குறு, சிறு மற்றும் நடுத்தர தொழில்கள் மற்றும் தொழிலாளர் & வேலைவாய்ப்பு
 பி. எல். வர்மா - நுகர்வோர் விவகாரங்கள், உணவு மற்றும் விநியோகம் மற்றும் சமூக நீதி & அதிகாரமளித்தல்
 சாந்தனு தாக்கூர் - துறைமுகங்கள், கப்பல் போக்குவரத்து மற்றும் நீர்வழித் தடங்கள்
 சுரேஷ் கோபி - பெட்ரோலியம் & இயற்கை எரிவாயு மற்றும் சுற்றுலா
 லோ. முருகன் - செய்தி மற்றும் ஒலிபரப்பு மற்றும் நாடாளுமன்ற விவகாரங்கள்
 அஜய் தம்தா - சாலைப் போக்குவரத்து & நெடுஞ்சாலைகள்
 பண்டி சஞ்சய் குமார் - உள்துறை
 கமலேஷ் பாஸ்வான் - ஊரக வளர்ச்சி
 பகீரத் சௌத்திரி - வேளாண்மை & உழவர் நலன்
 சதீஷ் சந்திர துபே - நிலக்கரி & சுரங்கங்கள்
 சஞ்சய் சேத் - பாதுகாப்புத் துறை
 ரவ்னீத் சிங் - உணவு பதப்படுத்தும் தொழில்கள் மற்றும் இரயில்வே
 துர்காதாஸ் உய்க்கே - பழங்குடியினர் விவகாரங்கள்
 ரக்சா நிகில் கட்சே - இளைஞர் விவகாரங்கள் & விளையாட்டு
 சுகந்த மஜும்தார் -- கல்வி மற்றும் வடகிழக்கு பிரதேச மேம்பாடு
 சாவித்திரி தாக்கூர் - மகளிர் மற்றும் குழந்தைகள் நலன்
 தோக்கன் சாகு  - வீட்டு வசதி & நகர்புற மேம்பாடு
 ராஜ் பூசண் சௌத்திரி - ஜல் சக்தி
 பூபதி ராஜு சீனிவாச வர்மா - கனரகத் தொழில்கள் & உருக்கு இரும்பு
 ஹர்ச மல்ஹோத்திரா - பெருநிறுவனங்கள் விவகாரம் மற்றும் சாலைப் போக்குவரத்து & நெடுஞ்சாலைகள்
 திருமதி. நிமுபென் ஜெயந்திபாய் பாம்பானியா - நுகர்வோர் விவகாரங்கள், உணவு & விநியோகம்
 முரளிதர மகோல் - கூட்டுறவு, விமானப் போக்குவரத்து
 ஜார்ஜ் குரியன் - சிறுபான்மையோர் விவகாரங்கள் & மீன் வளம், கால்நடைவளர்ப்பு மற்றும் பால் வளம்
 பபித்திராமர்கெரிதா - வெளியுறவு விவகாரங்கள் & ஜவுளி

மேற்கோள்கள்

இந்திய அமைச்சகம்
தும்மெரில் ஓலைப்பாம்பு

தும்மெரில் ஓலைப்பாம்பு (Oligodon sublineatus-ஓலிகோடான் சப்ளைனடசு) என்பது இலங்கையில் காணப்படும் பின்புறக் கொம்பு கொண்ட ஓலைப்பாம்பின் ஒரு சிற்றினமாகும்.

விளக்கம் 
தும்மெரில் ஓலைப்பாம்பின் உடல் ஓரளவு உருளை வடிவமாகவும், தடிமனாகவும் இருக்கும். தலை குறுகி மழுங்கிய வடிவமுடையது. முதுகுப்பகுதி இளஞ்சிவப்பு-பழுப்பு நிறத்தில் மூன்று பழுப்பு வரிசை அடையாளங்களுடன் காணப்படும். பொதுவாகக் கோடுகளிலிருந்து நேரியல் அடையாளங்களின் இரண்டு பக்கவாட்டு வரிசைக் கோடுகள் ஒன்றிணைந்து காணப்படும். தொடர்ச்சியற்ற புள்ளிகளின் வரிசை மையத்தில் தொடங்கி குதத்தில் முடிவடைகிறது.

பரவல் 
தும்மெரில் ஓலைப்பாம்பு இலங்கையின் சமவெளிகள் மற்றும் நடு மலைகளில் காணப்படும் பொதுவான சிற்றினமாகும். உள்நாட்டிற்குள்ளும் பரவலாகக் காணப்படுகிறது. மத்திய மலைகளில் உள்ள களுதாரா, மதுகம, கமடுவா மற்றும் நக்கில்ஸ் மலைத்தொடர், கொத்மலை, இரத்னபுரா, வெலிகல்லா, நீர்கொழும்பு, நவாளா, கம்பளை, பேராதெனியா மற்றும் கண்டி போன்ற இடங்களிலும், தீவின் வறண்ட வடக்குப் பகுதிகளிலும் இது அறியப்படுகிறது.

சூழலியல் 
பெரும்பாலும் மனித வாழ்விடத்திற்குள் நுழையும் தும்மெரில் ஓலைப்பாம்பு அடர்வற்ற காடுகளில் காணப்படுகிறது. மேலும் வழக்கமாக 1200 மீட்டர் உயரத்தில் இலைக் குப்பைகளின் கீழ் மறைந்து காணப்படுகிறது. பகலிலும், அந்தி நேரத்திலும், குறிப்பாக இரவு நேரத்திலும் சுறுசுறுப்பாகச் செயல்படும் தன்மையுடையது. அச்சுறுத்தப்படும்போது, இப்பாம்பு தன் உடலைத் தட்டையாக்கிக்கொள்ளும். ஆனால் கடிக்க முயற்சிக்காது. கூர்மையான பற்கள் ஊர்வன முட்டைகளை வெட்டுவதற்கு ஏற்றதாக அமைந்துள்ளது. சிறிய பல்லிகளின்  முட்டைகளை உட்கொள்ளப்படுகின்றன.

மேற்கோள்கள் 

 https://web.archive.org/web/20071008061903/http:// www. slwcs. org/உண்மைகள்/பாம்புகள். html
இலங்கை ஊர்வன
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
ஓலைப் பாம்புகள்
கிரே ஓலைப்பாம்பு

கிரே ஓலைப்பாம்பு (Oligodon dorsalis-ஒலிகோடான் டார்சலிசு) அல்லது வங்காள ஓலைப்பாம்பு என்பது ஒலிகோடான் பேரினத்தினைச் சார்ந்த ஓரு சிற்றினம் ஆகும்.  . இது வடகிழக்கு இந்தியா, பூட்டான், வங்காளதேசம், மியான்மர் மற்றும் தாய்லாந்தில் காணப்படுகிறது.

மேற்கோள்கள்

மேலும் வாசிக்க 
 Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
    

ஓலைப் பாம்புகள்